Brokke-lande bakker op om Syrien-erklæring - Avisen.dk
Brokke-lande bakker op om Syrien-erklæring
Kofi Annan, den fælles særlige udsending for FN og Den Arabiske Liga, under en tale til Sikkerhedsrådet fredag. Her understregede han, at ??situationen i landet skulle håndteres "meget, meget omhyggeligt" for at undgå en eskalering, der ville destabilisere regionen. (Foto: Foto: MARTIAL TREZZINI / POLFOTO)
FN har vedtaget en erklæring om at støtte FN-udsending Kofi Annans arbejde for at stoppe den årelange uro i Syrien.
De 15 nationer i FN har nu vedtaget en ikke-bindende erklæring, som opfordrer til våbenhvile i Syrien.
Samtidig skal landet åbne op for humanitær bistand i konfliktområder. Dermed er også Rusland og Kina gået med til at sende et signal til landets præsident Bashar al-Assad om at stoppe den seneste tids blodbad.
"Jeg hæfter mig især ved, at Rusland og Kina har valgt at støtte op om udtalelsen. Det, at der kan samles støtte fra samtlige Sikkerhedsrådets medlemmer, er helt central for Annans arbejde," siger udenrigsminister Villy Søvndal.
De to lande har to gange tidligere nedlagt veto mod beslutninger, som Europa og USA ellers bakkede op om, der gik på at fordømme Assad-styrets brutale handlinger. Frankrig har efterfølgende arbejdet på at få formuleret erklæringen, så et samlet FN kunne komme med en udmelding.
De 15 nationer i FN skulle senest onsdag formiddag komme med indsigelser til teksten i erklæringen, hvilket ikke skete denne gang.
Efter næsten 8 måneders larmende tavshed, er dagens formandsudtalelse et lille skridt i den rigtige retning for Sikkerhedsrådet. Men også kun et lille skridt," fortæller Søvndal, som dog langt fra er tilfreds.
"Jeg vil stadig - som jeg har gjort det adskillige gange før - på det kraftigste opfordre Rådet til at vedtage en resolution og dermed med endnu større styrke kræve et stop for volden i Syrien og bidrage til at presse på for den løsning, som det syriske folk så hårdt har brug for," slutter han.
I den nye erklæring lyder det, at Syrien vil stå over for "yderligere skridt", hvis FN-udsending Kofi Annans seks punktforslag til en fredsløsning forkastes. Planen opfordrer til en våbenhvile, politisk dialog mellem regeringen og oppositionen, samt adgang for humanitære hjælpeorganisationer i Syrien.
Det giver også "fulde støtte" til Mr. Annans bestræbelser på at bringe en "øjeblikkelig stop for al vold og krænkelser af menneskerettighederne" i Syrien, skriver voanews.com.
FN siger, at mindst 8.000 mennesker indtil videre er blevet dræbt i Assad-regeringens voldelige undertrykkelse og overgreb på civile.